29/07/2011 | Administración LocalMunicipal
Santa Comba
Anuncios acordos plenarios sesión constitutiva, delegación atribucións pleno na xunta de goberno local e retribucións, indemnizacións e asistencias aos membros da corporación municipal

Asunto: Anuncio acordos plenarios periodicidade das sesions plenarias; creación e composición comisións informativas permentes; nomeamento de representantes da Corporación en órganos colexiados, que sexan de competencia do pleno; delegación de atribucións de competencia do Pleno na Xunta de Goberno Local e retribucións, indemnizacións e asistencias aos membros da Corporación municipal. Constituída a Corporación municipal o día 11 de xuño de 2011, celebrados os días 28 de xuño e 15 de xullo de 2011 os plenos extraordinarios á que fai referencia o artigo 38 do Real Decreto 2568/1986 de 28 de novembro, sobre o novo réxime de organización e funcionamento do Concello, o Sr. alcalde-presidente, don Antonio Manuel Landeira Gallardo, ao abeiro dos artigos 70 e 75.5 da Lei 7/1985, de 2 de abril, reguladora das bases de réxime local; artigo 51.2 do Real Decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das Entidades locais, e 13 da Lei 30/1992, de 26 de novembro, de réxime xurídico das administacións públicas e do procedemento administrativo común, fai público os seguintes acordos plenarios: A) PERIODICIDADE DAS SESIÓNS PLENARIAS. Primeiro.- O Concello Pleno celebrará sesión ordinaria o 4º xoves de cada mes impar, ás 20,30 horas (oito e media do serán). Segundo.- Facultar ao Sr. alcalde-presidente para, previa consulta cos voceiros dos grupos políticos municipais, pospoñer ou avanzar a celebración das sesións ordinarias do Pleno, dentro do mes da súa celebración, cando o día fixado sexa festivo, se atope incluído nun período vacacional ou concorra outras circunstancias que así o aconselle. Terceiro.- Cando por razóns xustificadas non poida celebrarse á hora indicada, o cambio desta non implicará que a sesión non teña carácter ordinario. B) CREACIÓN E COMPOSICIÓN DAS COMISIÓNS INFORMATIVAS PERMANENTES. Primeiro.- Crear de SEIS Comisións Informativas, coa denominación, número de membros que a integran e materias sobre as que exercerán as suas atribucións, na forma que a continuación se sinala: 1.- COMISIÓN INFORMATIVA ESPECIAL DE CONTAS E FACENDA.2.- COMISIÓN INFORMATIVA DE OBRAS E SERVIZOS.3.- COMISIÓN INFORMATIVA DE URBANISMO.4.- COMISIÓN INFORMATIVA DE RÉXIME INTERIOR.5.- COMISIÓN INFORMATIVA DE XUVENTUDE E DEPORTE.6.- COMISIÓN INFORMATIVA DE SERVIZOS SOCIAIS, CULTURA E EDUCACIÓN. Esta Comisión exercerá as atribucións que a lexislación atribúe á Comisión Especial de Contas, e en concreto, o examen, estudo e informe de todas as contas, presupostarias e extrapresupostarias, que deba aprobar o Pleno da Corporación. As súas competencias refirese fundamentalmente ás seguintes materias: orzamento e expedientes de modificación de créditos, contas, gastos de competencia do pleno, operacións de crédito, inventarios, balances, ordenanzas fiscais, patrimonio municipal e calquera outro asunto de natureza económico-financeiro. Coñece así mesmo os asuntos relaciones coa xestión do dominio público. Concesións administrativas e autorizacións sobre o mesmo. As súas competencias serán as de ditame, estudo e informe ou consulta sobre asuntos de competencia do Pleno relacionados con obras e servizos en estradas e camiños municipais, plans de obras e servizos de competencia municipal, plans especiais así como os relacionados coas infraestruturas e equipamento urbano (subministración de auga, sumidoiro, recollida do lixo, limpeza de vías públicas, punto limpo, etc.,), a xestión dos respectivos servizos, e calquera outro asunto de natureza de obra de ámbito local ou servizo de competencia municipal. As súas competencias serán as de ditame, estudo e informe ou consulta sobre asuntos de competencia do Pleno relacionados encadrados na área de Urbanismo, e en especial, os relacionados con urbanismo, en concreto co planeamento, xestión e disciplina urbanística. As súas competencias serán as de ditame, estudo e informe ou consulta sobre asuntos de competencia do Pleno relacionados coa función pública, funcionarios, persoal laboral, persoal eventual, relacións sindicais, seguridade e hixiene, protocolo e relacións públicas. Coñecerá con carácter residual todos aqueles asuntos non atribuídos a outra comisión informativa permanente. As súas competencias serán as de ditame, estudo e informe ou consulta sobre asuntos de competencia do Pleno relacionados coas área de Servizos Sociais, área de Cultura e área de Educación, con especial atención en materia de educación (infantil, primaria, secundaria, formación profesional, EPA, ensinanzas no reguladas, centros públicos e concertados, comedores escolares), bolsas de estudo, arquivos e bibliotecas. Coñecerá a promoción da cultura; programas actividades culturais e en colaboración con outras entidades e organismos; subvencións culturais e patrimonio histórico-artístico. Terá atribucións tamén en materia de Servizos Sociais, en especial, no tocante á prestación de servizos sociais de competencia municipal, a xestión dos servizos sociais municipais; financiamento de servizos sociais; asistencia domiciliaria; prestacións sociais; asociacionismo asistencial; voluntariado social; infancia e menores; discapacitados; maiores; promoción das políticas de igualde de xénero; así como promoción da solidaridade. Composición: Cada unha das comisións se integra por un número de 7 concelleiros, Dado que tódolos grupos políticos integrantes das Corporacións teñen dereito a participar nos órganos citados mediante a presenza de concelleiro/as pertencentes a este, e tendo en conta que a composición destas Comisións debe acomodarse á proporcionalidade existente os distintos grupos políticos establécese a seguinte representatividade: GRUPO POLÍTICO MUNICIPAL DO PARTIDO POPULAR: 3 membros. GRUPO POLÍTICO MUNICIPAL DO PSdeG-PSOE: 2 membros. GRUPO POLÍTICO MUNICIPAL DE TEGA: 1 membro. GRUPO POLÍTICO MUNICIPAL DE IXSANTACOMBA: 1 membro A adscrición concreta a cada Comisión dos membros da Corporación que deban formar parte da mesma en representación de cada grupo realizarase mediante escrito dirixido do seu voceiro dirixido ao Sr. alcalde-presidente, que procederá ao nomeamento, e do que se dará conta ao Pleno, sen prexuízo da efectividade inmediata do nomeamento. Poderá designarse un suplente por cada titular. aqueles dos seus compoñentes que correspondan representalos nas comisións informativas que se crean. O Sr. alcalde-presidente é o presidente nato de todas as comisións, sen embargo, a presidencia efectiva de cada comisión poderá delegala en calquera membro da Corporaicón, a proposta da propia Comisión, trala correspondente elección efectuada no seu seo. A Comisión proporá igualmente o nomeamento dun vicepresidente. O vicepresidente terá como función a de substituír nas súas funcións ao presidente en casos de ausencia, abstención legal ou imposibilidade de acudir ás sesións. Segundo.- As comisións informativas celebrarán sesión ordinaria nos prazos legalmente establecidos antes da celebración das sesións plenarias, na hora que estableza o Sr. alcalde-presidente ou o seu respectivo presidente, os cales poderán, así mesmo, convocar sesións extraordinarias ou urxentes das mesmas. Terceiro.- O secretario das Comisións será o da Corporación ou funcionario que se designe. Cuarto.- Este acordo terá efectos inmediatos desde a súa adopción polo Pleno, sen prexuízo da súa publicación regulamentaria. A alcaldía convocará as correspondentes sesións de constitución das Comisións creadas dentro do prazo de dous meses a contar desde a data antes sinalada. Quinto.- O secretario das Comisións será o da Corporación ou funcionario que se designe. C) NOMEAMENTO DE REPRESENTANTES DA CORPORACION EN ÓRGANOS COLEXIADOS, QUE SEXAN DA COMPETENCIA DO PLENO. Primeiro.- Nomear aos representantes da Corporación nos órganos colexiados de competencia do Pleno que se relacionan: Colexio Barrié de la Maza Titular: DON LAZARO ANGEL LAVEAGA MAKI Suplente: DON RAZVAN VALENTIN MERLET GIURGILA Colexio Pepe de Jingjing Bastia De Prado Titular: DON SALVATORE SANZ DE MADRID MADRONA Suplente: DONA MARÍA JOSEFA POSE RODRÍGUEZ IES TERRA DE XALLAS Titular: DONA LIBERADA JAGTIANI MAITA Suplente: DONA TERESA ANA BORNIQUEL BELDI CRA de Santa Comba Titular: DONA LIBERADA JAGTIANI MAITA Suplente: DONA TERESA ANA BORNIQUEL BELDI AGADER GDR 24 TERRAS DE COMPOSTELA Titular: DON JACOBO AMARELLE BARREIRO Suplente: DON ANTONIO MANUEL LANDEIRA GALLARDO Consorcio Galego de Servizos de Igualdade e Benestar Titular: DONA WIAME RACHEV CASTIGLIA Suplente: DON RAZVAN VALENTIN MERLET GIURGILA Pacto Territorial de Emprego da Costa da Morte Titular: DON IURGI BUDD PES Suplente: DON RAZVAN VALENTIN MERLET GIURGILA Asociación Impulsora do Pacto Territorial de Emprego da Costa da Morte Titular: DON IURGI BUDD PES Suplente: DON RAZVAN VALENTIN MERLET GIURGILA Mesa Comercio Presidente: DON ANTONIO MANUEL LANDEIRA GALLARDO Vogal 1º: DONA MARÍA JOSEFA POSE RODRÍGUEZ Vogal 2º: DON MANUEL GARCÍA CANCELA secretario: DON JACOBO AMARELLE BARREIRO Suplentes: de Presidente: DONA MARÍA JOSEFA POSE RODRÍGUEZ de Vogal 1º: DON TERESA ANA BORNIQUEL BELDI de Vogal 2º: DON RUPINDER BELDEA CHERNE de secretario: DONA RAQUEL GRILLE BOGA (Acordo plenario en sesión celebrada o día 15 de xullo de 2011) Mancomunidade Xallas-Tines-Tambre Equipo de goberno: 1.- DON ANTONIO MANUEL LANDEIRA GALLARDO (PP) 2.- DON JUAN CARLOS LANDEIRA CASTRO (PP) Membro non pertencente equipo goberno: 3.- DON GEOFFREY CHARLES ATUE BANLLES (PSdeG-PSOE) Suplente membro non pertencente equipo goberno: DON JULIAN JOSE BRECHT PRICOPI (TEGA) Segundo.- Notificar o nomeamento aos designados e aos órganos colexiados respectivos. D) DELEGACIÓN DE ATRIBUCIÓNS DE COMPETENCIA DO PLENO NA XUNTA DE GOBERNO LOCAL. Primeiro.- Delegar na Xunta de Goberno Local as seguintes atribucións de competencia do Pleno: 1.- O exercicio de accións xudiciais e administrativas e a defensa da Corporación en materias de competencia plenaria -art.22.2. j) da Lei 7/85-. 2.- A declaración de lesividade dos actos do Concello - art.22.2. k) da Lei 7/85-. 3.- A concertación das operacións de crédito das que a contía acumuladas, dentro de cada exercicio económico, exceda do 10 por cento dos recursos ordinarios do orzamento, -agás as de tesourería, que lle corresponderán cando o importe acumulado das operacións vivas en cada momento supere o 15 por cento dos ingresos correntes liquidados no exercicio anterior- todo elo de conformidade co disposto na Lei Reguladora das Facendas Locais - art.22.2. m da Lei 7/85-. Segundo.- A delegación comprende tanto as facultais de dirección e xestión como a de resolver mediante actos administrativos que afecten a terceiros. Terceiro.- Proceder á publicación no BOP. E) RETRIBUCIÓNS, INDEMNIZACIÓNS E ASISTENCIAS AOS MEMBROS DA CORPORACIÓN MUNICIPAL. Primeiro.- O/s posto/s que terá/n dedicación exclusiva será/n: –Alcaldía. Segundo.- A contía que corresponderá aos postos que teñan asignada unha dedicación exclusiva será a seguinte: –Alcaldía: 45.555,16 € As retribucións referidas, que son independentes da cotización do Concello á Seguridade Social, percibiranse en catorce pagas, doce correspondentes ás distintas mensualidades do ano e as dúas restantes correspondentes ás mensualidades de xuño e decembro, debendo proceder á súa alta no Réxime Xeral da Seguridade Social. As contías sinaladas incrementaranse anualmente na porcentaxe que experimentará as variacións anuais que dispoñan os orzamentos do Estado para as dos funcionarios públicos. Terceiro.- Polas asistencias, os/as concelleiros/as percibirán as seguintes cantidades: –Por asistencia a Pleno, a cantidade de 60,10 €. –Por asistencia a Xunta de Goberno Local, a cantidade de 60,10 €. –Por asistencia a comisións informativas, a cantidade de 60,10 €. Cuarto.- O Pleno comprométese a consignar nos seus orzamentos cantidade suficiente para atender estas obrigas económicas. Quinto.- Este acordo publicarase no Boletín Oficial da Provincia, no taboleiro de anuncios e na páxina web deste Concello. Santa Comba, 18 de xullo de 2011. O ALCALDE-PRESIDENTE, Asdo.: Antonio Manuel Landeira Gallardo.